CELEX: 62010CN0342
Language: et
Date: 2010-07-07 00:00:00
Title: Kohtuasi C-342/10: 7. juulil 2010 esitatud hagi — Euroopa Komisjon versus Soome Vabariik

28.8.2010   
            
            
               ET
            
            
               Euroopa Liidu Teataja
            
            
               C 234/28
            
         7. juulil 2010 esitatud hagi — Euroopa Komisjon versus Soome Vabariik
   (Kohtuasi C-342/10)
   ()
   2010/C 234/46
   Kohtumenetluse keel: soome
   
      Pooled
   
   
      Hageja: Euroopa Komisjon (esindajad: I. Koskinen ja R. Lyal)
   
      Kostja: Soome Vabariik
   
      Hageja nõuded
   
   
               —
            
            
               Tuvastada, et Soome Vabariik on rikkunud Euroopa Liidu toimimise lepingu artiklist 63 ja Euroopa Majanduspiirkonna lepingu artiklist 40 tulenevaid kohustusi, kuna Soome on kehtestanud ja jätnud kehtima õigusnormid, mille alusel maksustatakse välismaiste pensionifondide makstud dividende diskrimineerivalt;
            
         
               —
            
            
               mõista kohtukulud välja Soome Vabariigilt.
            
         
      Väited ja peamised argumendid
   
   Soome maksustab välismaiste pensionifondide jaotatud dividende kõrgemalt kui Soome pensionifondide dividende. Soome pensionifonde maksustatakse maksuõiguslike erisätete (elinkeinoverolaki, ettevõtte tulumaksuseadus) alusel ja nende maksumäär määratakse kindlaks teistsugusel viisil kui muude äriühingute puhul. Elinkeinoverolaki § 6 a kohaselt maksustatakse vaid 75 % nende dividenditulust ja kuna ettevõtte tulumaks on 26 %, siis on nende tegelik maksumäär 19,5 %. Lisaks võivad Soome pensionikindlustusasutused elinkeinoverolaki § 7 ja § 8 lõike 1 punkti 10 kohaselt maksudest maha arvata tulu saamiseks ja säilitamiseks tehtud kulutused, kahjumi ning pensionihüvitised. Samaväärsete välismaiste pensionifondide jaotatud dividende maksustatakse kinnipeetava maksuga kuni 28 % maksumäära ulatuses. Liikmesriikides asutatud pensionifonde ja enamust Euroopa Majanduspiirkonna lepinguga liitunud Euroopa Vabakaubanduse Assotsiatsiooni liikmesriikides asutatud pensionifonde maksustatakse 19,5 % maksumääraga, kuid välismaistel pensionifondidel ei ole õigust teha vastavaid mahaarvamisi.
   Soome maksusüsteemis kohaldatav maksumäär välismaalt makstud dividendide suhtes ja nende dividendide osas kohaldatav laiem maksubaas kahjustab välismaiseid pensionifonde, kes pakuvad soome klientidele oma teenuseid, asetades nad ebasoodsamasse konkurentsiolukorda. Välismaiste pensionifondide diskrimineeriv kohtlemine muudab nende investeeringud soome äriühingutesse vähem tulutoovateks ja vähem huvipakkuvateks, ning lisaks kahjustatakse soome ettevõtjate võimalusi hankida välismaistest pensionifondidest omavahendeid. Seetõttu on tegemist Euroopa Liidu toimimise lepingu artikliga 63 ja Euroopa Majanduspiirkonna lepingu artikliga 40 keelatud piiranguga. Välismaiste pensionifondide diskrimineerivat kohtlemist ei suuda õigustada ükski Soome Vabariigi esitatud väide.